# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Cerbydau Cludiant Ffyrdd Glanach (Diwygio) (Ymadael â’r UE) 2020** |
| **DYDDIAD**  | **16 Gorffennaf 2020**  |
| **GAN** | **Rebecca Evans AS, Gweinidog Cyllid a’r Trefnydd**  |

**Rheoliadau Cerbydau Cludiant Ffyrdd Glanach (Diwygio)**

**(Ymadael â’r UE) 2020**

**Y Ddeddf sy’n cael ei diwygio:**

Rheoliadau Cerbydau Cludiant Ffyrdd Glanach 2011/1631.

**Effaith yr OS ar gymhwysedd deddfwriaethol y Senedd a/neu gymhwysedd gweithredol Gweinidogion Cymru.**

Mae Rheoliadau Cerbydau Cludiant Ffyrdd Glanach 2011 yn nodi’r gofyn ar gyrff cyhoeddus a chyfleustodau i ystyried effeithiau’r cerbydau cludiant ffyrdd y maent yn eu prynu neu’n eu prydlesu ar yr amgylchedd ac o ran ynni eu hoes, os bydd eu caffael yn croesi trothwyon penodol.

**Pwrpas y diwygiadau**

Ceir nifer o ddarpariaethau yn Rheoliadau Cerbydau Cludiant Ffyrdd Glanach 2011/1631 a allai fod yn ddiffygiol pan ddaw’r Rheoliad yn gyfraith yr UE a ddargedwir.

Pwrpas y diwygiadau hyn yw cywiro’r diffygion hynny h.y. newid y cyfeiriadau at Aelod-wladwriaethau.

T

Mae’r OS a’r Memorandwm Esboniadol a atodir, sy’n esbonio effaith yr OS, ar gael yma:

<https://www.gov.uk/eu-withdrawal-act-2018-statutory-instruments/the-cleaner-road-transport-vehicles-amendment-eu-exit-regulations-2020>

Materion o ddiddordeb arbennig i’r Pwyllgor Deddfwriaeth, Cyfiawnder a’r Cyfansoddiad

Dim wedi’i nodi.

**Pam rhoi cydsyniad**

Gan fod y cywiriadau sy’n cael eu cynnig yn rhai technegol eu natur, nid oes gwahaniaethau rhwng Llywodraeth Cymru a Llywodraeth y DU o ran eu polisi ar y diwygiadau ac ni ystyrir bod sylwedd y diwygiadau’n wleidyddol sensitif. Mae hyn yn unol â’r egwyddorion ar gyfer cywiro y cytunodd Is-bwyllgor y Cabinet ar y Trefniadau Pontio Ewropeaidd arnynt.